CELEX: 32002D0854
Language: ro
Date: 2002-10-29 00:00:00
Title: Decizia Comisiei din 29 octombrie 2002 de stabilire a condițiilor speciale pentru importurile de produse pescărești originare din Costa Rica [notificată cu numărul C(2002) 4088]Text cu relevanță pentru SEE.

03/Volumul 45
            
            
               RO
            
            
               Jurnalul Ofícial al Uniunii Europene
            
            
               70
            
         32002D0854
   
               L 301/1
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 29 octombrie 2002
   de stabilire a condițiilor speciale pentru importurile de produse pescărești originare din Costa Rica
   [notificată cu numărul C(2002) 4088]
   (Text cu relevanță pentru SEE)
   (2002/854/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11 alineatul (1),
   întrucât:
   
               (1)
            
            
               S-a efectuat o inspecție în numele Comisiei în Republica Costa Rica pentru a verifica condițiile în care produsele pescărești sunt produse, depozitate și expediate către Comunitate.
            
         
               (2)
            
            
               Normele de inspecție sanitară și de monitorizare a produselor pescărești stabilite de legislația din Costa Rica pot fi considerate echivalente cu cele prevăzute de Directiva 91/493/CEE.
            
         
               (3)
            
            
               În special, „Dirección de Salud Animal (DSA) del Ministerio de Agricultura y Ganaderia” este în măsură să verifice eficient punerea în aplicare a legislației în vigoare.
            
         
               (4)
            
            
               Trebuie stabilite norme detaliate pentru certificatul de sănătate care, în temeiul Directivei 91/493/CEE, trebuie să însoțească loturile de produse pescărești provenind din Costa Rica și importate în Comunitate. Aceste norme trebuie în special să stabilească un model de certificat, condițiile minime referitoare la limba/limbile în care trebuie redactat și statutul persoanei împuternicite să îl semneze.
            
         
               (5)
            
            
               Marca aplicată pe ambalajul produselor pescărești trebuie să indice numele țării terțe și numărul de autorizație/înregistrare a unității, a navei-fabrică, a antrepozitului frigorific sau a navei echipate pentru congelare de origine, cu excepția anumitor produse congelate.
            
         
               (6)
            
            
               Este de asemenea necesar să se întocmească o listă cu unitățile, navele-fabrică și antrepozitele frigorifice desemnate, precum și o listă cu navele echipate pentru congelare în conformitate cu Directiva 92/48/CEE a Consiliului din 16 iunie 1992 de stabilire a normelor minime de igienă care se aplică produselor pescărești obținute la bordul anumitor nave, în conformitate cu articolul 3 alineatul (1) litera (a) punctul I din Directiva 91/493/CEE (3). Aceste liste trebuie întocmite pe baza unei comunicări a DSA către Comisie. În consecință, este responsabilitatea DSA să asigure respectarea dispozițiilor care se aplică în conformitate cu Directiva 91/493/CEE.
            
         
               (7)
            
            
               DSA a garantat oficial că normele prevăzute la capitolul V din anexa la Directiva 91/493/CEE în ceea ce privește verificarea produselor pescărești vor fi respectate și că se vor aplica condiții de igienă echivalente cu cele care sunt stabilite de această directivă.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   „Dirección de Salud Animal (DSA) del Ministerio de Agricultura y Ganaderia” este autoritatea competentă din Costa Rica pentru verificarea și certificarea conformității produselor pescărești cu cerințele Directivei 91/493/CEE.
   Articolul 2
   (1)   Produsele pescărești provenind din Costa Rica și importate în Comunitate trebuie să îndeplinească condițiile prevăzute la alineatele (2), (3) și (4).
   (2)   Fiecare lot este însoțit de un certificat de sănătate în original, numerotat, completat corespunzător, datat și semnat, constând dintr-o singură foaie, în conformitate cu modelul din anexa I.
   (3)   Produsele trebuie să provină din unități, nave-fabrică sau antrepozite frigorifice desemnate sau din navele echipate pentru congelare înregistrate, enumerate la anexa II.
   (4)   Cu excepția produselor pescărești congelate în vrac și destinate fabricării alimentelor conservate, toate ambalajele trebuie să poarte mențiunea „COSTA RICA” și numărul de autorizare/de înregistrare a unității, a navei-fabrică, a antrepozitului frigorific sau a navei echipate pentru congelare de origine, cu litere indelebile.
   Articolul 3
   (1)   Certificatul menționat la articolul 2 alineatul (2) este redactat în cel puțin o limbă oficială din statul membru unde au avut loc controalele.
   (2)   Certificatul trebuie să cuprindă numele, calitatea și semnătura reprezentantului DSA, precum și ștampila oficială a acestui organism, într-o culoare diferită de cea a celorlalte indicații din certificat.
   Articolul 4
   Prezenta decizie se aplică de la data de 20 decembrie 2002.
   Articolul 5
   Prezenta decizie se adresează statelor membre.
   
      Adoptată la Bruxelles, 29 octombrie 2002.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 268. 24.9.1991, p. 15.
   
      (2)  JO L 24, 30.1.1998, p. 31.
   
      (3)  JO L 187, 7.7.1992, p. 41.
   ANEXA I
   CERTIFICAT DE SĂNĂTATE
   pentru produse pescărești importate din Costa Rica și destinate exportului în Comunitatea Europeană, cu excepția moluștelor bivalve, a echinodermelor, a tunicierilor și a gasteropodelor marine sub orice formă
   Număr de referință: …
   Țara de expediere: COSTA RICA
   Autoritatea competentă: Dirección de Salud Animal (DSA) – Ministerio de Agricultura y Ganaderia
   I.   Identificarea produselor pescărești
   
               —
            
            
               Descrierea produselor pescărești/de acvacultură (1): …
               
                           —
                        
                        
                           Specia (denumirea științifică): …
                        
                     
                           —
                        
                        
                           Modul de prezentare a produsului și tipul de tratamentului (2): …
                        
                     
         
               —
            
            
               Numărul de cod (după caz): …
            
         
               —
            
            
               Tipul ambalajului: …
            
         
               —
            
            
               Numărul de ambalaje: …
            
         
               —
            
            
               Greutatea netă: …
            
         
               —
            
            
               Temperatura necesară pentru depozitare și transport: …
            
         II.   Originea produselor
   Numele și numărul (numerele) aprobării oficiale a unității (unităților), navei-fabrică (navelor-fabrică) sau antrepozitului (antrepozitelor) frigorific(e) autorizate sau navei (navelor) echipate pentru congelare înregistrate de către DSA pentru exportul în Comunitatea Europeană: …
   III.   Destinația produselor
   Produsele sunt expediate:
   
                
            
            
               de la: …
               (locul de expediere)
            
         
                
            
            
               la: …
               (țara și locul de destinație)
            
         
                
            
            
               cu următorul mijloc de transport: …
            
         Numele și adresa expeditorului: …
   Numele destinatarului și adresa locului de destinație: …
   IV.   Atestare sanitară
   
               —
            
            
               Inspectorul oficial certifică faptul că produsele pescărești sau de acvacultură menționate anterior:
               
                           1.
                        
                        
                           au fost capturate și manipulate la bordul navelor în conformitate cu normele sanitare stabilite de Directiva 92/48/CEE;
                        
                     
                           2.
                        
                        
                           au fost aduse pe uscat, manipulate și, după caz, ambalate, preparate, procesate, congelate, decongelate sau depozitate în condiții de igienă cu respectarea cerințelor de la capitolele II, III și IV din anexa la Directiva 91/493/CEE;
                        
                     
                           3.
                        
                        
                           au fost supuse unor controale sanitare în conformitate cu capitolul V din anexa la Directiva 91/493/CEE;
                        
                     
                           4.
                        
                        
                           au fost ambalate, identificate, depozitate și transportate în conformitate cu capitolele VI, VII și VIII din anexa la Directiva 91/493/CEE;
                        
                     
                           5.
                        
                        
                           nu provin din specii toxice sau care conțin biotoxine;
                        
                     
                           6.
                        
                        
                           respectă criteriile organoleptice, parazitologice, chimice și microbiologice stabilite pentru anumite categorii de produse pescărești de Directiva 91/493/CEE și de deciziile de punere în aplicare a acesteia;
                        
                     
         
               —
            
            
               Subsemnatul, inspector oficial, declar prin prezenta că am luat cunoștință de dispozițiile prevăzute de Directivele 91/493/CEE și 92/48/CEE și de Decizia 2002/854/CE.
            
         Întocmit la …, la …
   (locul) (data)
   
      
   …
   (Semnătura inspectorului oficial) (3)
   
   …
   (Numele cu majuscule, titlul și calitatea semnatarului)
   
      (1)  A se șterge mențiunile inutile.
   
      (2)  Viu, refrigerat, congelat, sărat, afumat, în conservă etc.
   
      (3)  Culoarea ștampilei și a semnăturii trebuie să fie diferită de cea a celorlalte mențiuni din certificat.
   ANEXA II
   LISTA UNITĂȚILOR ȘI A NAVELOR
   
               Nr. autorizației No d'agrément / Approval No
            
            
               Numele Nom / Name
            
            
               Orașul Ville / City
               Regiunea Région / Region
            
            
               Categoria Catégorie / Category
            
         
               64
            
            
               Industrias Martec SA
            
            
               QUEPOS
            
            
               PP
            
         
               70
            
            
               Sardimar SA
            
            
               SAN JOSÉ
            
            
               PP
            
         
               71
            
            
               Talmana SA
            
            
               PUNTARENAS
               EL COCAL DE PUNTARENAS
            
            
               PP
            
         
               77
            
            
               Premar SA
            
            
               SAN JOSÉ
            
            
               PP
            
         
               80
            
            
               Exportadora PMT, SA
            
            
               ESCAZU
               SAN JOSÉ
            
            
               PP
            
         
               82
            
            
               Terrapez
            
            
               CAÑAS
               GUANACASTE
            
            
               PP
            
         
               90
            
            
               Marisco Wang
            
            
               PUNTARENAS
            
            
               PP
            
         
               92
            
            
               Tunatum
            
            
               CIRUELAS DE ALAJUELA
               OESTE DE INDUSTRIAS CARNICAS
            
            
               PP
            
         
               PP: Unitate de transformare